《益津八景 其一 霸台朝阳》
明代·卢龙云

先朝遗胜有高台，晓日登临霁色开。望似泰山标日观，气如沧海射蓬莱。

五云彩彻层霄迥，万里辉腾八极回。任是阳光能被远，苍凉先向此中来。

作者简介：广东南海人，字少从。万历十一年进士。授马平知县，补邯郸，治行为诸县之最。复补长乐，以忤权要，左迁江西藩幕。累官至贵州布政司参议。有《四留堂稿》、《谈诗类要》。